18/03/2013 | Administración LocalConsorcios
Consorcio Provincial Contra Incendios e Salvamento da Coruña
Aprobación definitiva da modificación parcial da Ordenanza pola que se crean os ficheiros de datos de carácter persoal do Consorcio

ANUNCIO Habéndose elevado automaticamente a definitivo o acordo plenario adoptado en sesión do 19 de decembro de 2012, de aprobación inicial da modificación parcial da Ordenanza pola que se crean os ficheiros con datos de carácter persoal do Consorcio (Boletín Oficial desta Provincia núm.3, do 04.01.2013), de conformidade co establecido polo art.49 da Lei 7/1985, do 2 de abril, reguladora das bases do réxime local, mediante o presente, e aos efectos da entrada en vigor da dita modificación, insírense: o texto do acordo plenario de aprobación (I), o texto íntegro do ficheiro modificado (II) e o réxime de recursos (III): I. Acordo plenario de aprobación da Ordenanza polo que se modifica parcialmente a Ordenanza pola que se crean os ficheiros con datos e carácter persoal do Consorcio: 1.º. Aceptar as consideracións realizadas pola indicada Agencia Española de Protección de Datos e, en virtude do disposto polo art.54.1. d) do Regulamento aprobado polo Real decreto 1752/2007, que desenvolve a Lei orgánica de protección de datos de carácter persoal, en relación co art.49 da Lei 7/1985, do 2 de abril, reguladora das bases do réxime local e arts.7 e 27 dos estatutos deste Consorcio, modificar o ficheiro número 2, XESTIÓN ECONÓMICA, PRESUPOSTARIA E CONTABILIDADE, que figura no anexo I, da Ordenanza pola que se crean os ficheiros con datos de carácter persoal do Consorcio, aprobada por este Pleno en sesión do 13 de febreiro de 2012, consonte ao seguinte: O apartado 6, que figura aprobado coa seguinte redacción: Cesións de datos de carácter persoal e transferencias internacionais de datos: Se prevén cesións a outras administracións (artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común) e aos interesados. Non se prevén transferencias internacionais de datos. Queda modificado para conter a redacción seguinte: Cesións de datos de carácter persoal e transferencias internacionais de datos: Se prevén cesións a outras administracións públicas en virtude da lexislación específica, e en especial: a organismos xudiciais, á Administración Tributaria, á Administración ou organismo correspondente da Seguridade Social, ao Tribunal de Contas, Consello de Contas de Galicia, ao Ministerio de Facenda, á Consellería de Facenda. Se prevén cesións ás entidades privadas, seguintes: bancos, caixas de aforros e entidades financeiras e entidades aseguradoras. Non se prevén transferencias internacionais de datos 2.º. Consonte establece o citado art.49 da Lei reguladora das bases do réxime local, inserir o correspondente anuncio no Boletín oficial desta provincia e taboleiro de anuncios, co fin da información pública e audiencia aos interesados polo prazo de trinta días hábiles co fin da presentación de reclamacións e suxestións.3.º. De presentarse reclamacións ou suxestións, serán resoltas por este Pleno e adoptarase, así mesmo, o acordo de aprobación definitiva. Caso de non se presentar reclamacións ou suxestións o presente acordo de aprobación inicial elevarase automaticamente a definitivo sen necesidade de adoptar outro expreso.4.º. Asemade, para a entrada en vigor do acordo de aprobación definitiva así como da modificación da Ordenanza que aproba, deberán terse cumpridos, os prazos e formalidades establecidos no art.70.2 da citada Lei reguladora das bases do réxime local.5.º. Outorgar ao sr. presidente as facultades precisas en orde a alcanzar a plena eficacia do presente acordo do que unha vez en vigor trasladarase, como sexa oportuno, á Agencia Española de Protección de Datos para a inscrición correspondente. II. Texto íntegro do ficheiro n.º 2 coa modificación (anexo I da Ordenanza): Ficheiro número 2: XESTIÓN ECONÓMICA, PRESUPOSTARIA E CONTABILIDADE.1. Identificación do ficheiro: 1.1. Denominación: xestión económica, presupostaría e contabilidade.1.2. Descrición da súa finalidade e usos previstos para o mesmo: este ficheiro ten como finalidade a xestión económica e contable do Consorcio e do seu patrimonio, os usos son os derivados da xestión económica da entidade así como para a fiscalización interna e externa.2. Orixe dos datos: 2.1. Persoas ou colectivos sobre os que se pretende obter datos de carácter persoal ou que resulten obrigados a subministralos: Os contribuíntes, os terceiros relacionados coa entidade, provedores e acredores e os empregados públicos da propia entidade.2.2. Procedemento de recollida dos datos de carácter persoal: o propio interesado ou o seu representante legal, outras Administracións públicas así como a xestión económica.3. Estrutura básica do ficheiro e descrición dos tipos de datos de carácter persoal incluídos no mesmo e sistema de tratamento: 3.1. Soporte papel e informatizado. Sistema de información ao que pertence: programa informático facilitado por el servizo de asistencia da Deputación Provincial da Coruña.3.2. Datos de carácter identificativo: nome e apelidos, DNI/CIF, dirección postal. Teléfono. Datos relacionados co documento presentado. Datos económico-financeiros: número de conta bancaria, importes económicos. Datos xenéricos: data apunte, tipo de operación, importe, aplicación presupostaria, concepto extra presupostario, elemento do inmobilizado.4. Medidas de seguridade: Nivel básico. As medidas correspondentes a este nivel, segundo o establecido no Real decreto 1720/2007, do 21 de decembro.5. Servizos ou unidades ante os que puidesen exercitarse os dereitos de acceso, rectificación, cancelación u oposición: Consorcio Provincial contra Incendios e Salvamento da Coruña. Presidencia. Dirección: polígono rúa do Bronce, parcela G2. Polígono industrial de Bértoa.15105 - Carballo (A Coruña) 6. Cesións de datos de carácter persoal e transferencias internacionais de datos: Se prevén cesións a outras Administración públicas en virtude da lexislación específica, e en especial: a organismos xudiciais, á Administración Tributaria, á Administración ou organismo correspondente da Seguridade Social, ao Tribunal de Contas, Consello de Contas de Galicia, ao Ministerio de Facenda, á Consellería de Facenda. Se prevén cesións ás entidades privadas, seguintes: bancos, caixas de aforros e entidades financeiras e entidades aseguradoras. Non se prevén transferencias internacionais de datos 7. Órgano responsable do ficheiro: Consorcio Provincial contra Incendios e Salvamento da Coruña. III. Réxime de recursos: De conformidade co establecido polos arts.10, 25, 46 e concordantes da Lei 29/1998, do 29 de xullo, reguladora da xurisdicción contencioso-administrativa, contra o acordo definitivamente aprobado, poderá interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, a contar desde o día seguinte ao da publicación do presente anuncio. Carballo, 05 de marzo de 2013. O presidente Asdo.: Santiago Villanueva Álvarez